CUMMINS N14 Oil Pump #14272 - Detail Information from HeavyTruckParts.Net
Tweet CUMMINS N14 Oil Pump
Tag #: 14272 USED: HOME Wenke vir binnenshuise plante | rooi roseWenke vir binnenshuise plante | rooi rose
Ons deel ’n paar wenke vir binnenshuise plante.
Om die natuur na binne te nooi, skep ’n gesonde omgewing, maar om jou binnenshuise plante gesond te hou, kan soms moeilik wees. Hier is raad.
Deur: Elandrè Swart. Hooffoto Pixabay
Hoekom binnenshuise plante goed is vir jou
Dit suiwer die lug
Plante omskep koolstofdioksied in suurstof en ons het suurstof nodig om te lewe. Hoe skoner die lug, hoe beter. Doen dus wat jy kan om die gehalte van die lug in jou huis so hoog as moontlik te maak.
Dit help om siektes te beveg
Plante het die vermoë om die vogvlakke in die lug te verhoog en stof te verminder. Studies het al bewys dat groenigheid ’n mens se geestesgesondheid verbeter.
Stres verminder en produktiwiteit verhoog
Om ’n potplant in jou werkruimte te hê, verminder jy jou stresvlakke.
Plante wat ’n kalmerende uitwerking het, soos laventel, jasmyn en aloe vera, kan die gehalte van jou nagrus verbeter as jy een of meer van dié plante in jou slaapkamer hou.
Dit maak jou huis ’n tuiste
Bring nuwe lewe in jou leefruimte met ’n binnenshuise plant of twee vir ’n gesonde, kalmerende en vrolike huis.
Hoe om vir plante binne die huis te sorg
Maak seker jou binnenshuise plante kry genoeg natuurlike sonlig of jy kan self ’n groei-lig kry as jou huis nie baie sonlig kry nie.
Water jou plante tot die water onder die pot uitkom (maak seker jou pot het ten minste een gaatjie in).
Moet nie te veel water gee nie. Wanneer ’n potplant te veel water kry, raak die grond versadig en die plant sal uiteindelik verdrink as gevolg van ’n gebrek aan suurstof.
As jou plant se blare geel en/of hangend is, moet jy van enige oortollige water onderin die pot ontslae raak en wag totdat die grond droog is voordat jy weer water gee.
Plaas jou pot op ’n piering of dreineringsbak met ’n duim van growwe sand. Die growwe sand hou water en sal vogtigheid rondom die plant verhoog (veral nuttig in die winter). Maak seker die watervlak bereik nie die bodem van die pot nie. As die plant se wortels in die water sit, sal hulle vrot, wat sal veroorsaak dat die plant vrek.
Wanneer ’n plant min water en sonlig kry, ervaar dit stres wat veroorsaak dat peste die plant makliker aanval.
Insekte: Word vlak, naby die are aan die onderkant van die blare aangetref en lyk soos wit skubbe. Omdat hulle so goed weggesteek is, is dit soms moeilik om daarvan ontslae te raak.
Rooispinnekop: Jy sal weet hierdie klein spinnekoppie is daar as jy klein druppeltjies water sien wat in amper onsigbare webbe aan die onderkant van die blaar vasgevang is. As die blare grys of geel word, het die inval versleg. Die goeie nuus is dat dié spinnekoppe glad nie van koue water hou nie. Spuit dus jou plant twee keer per dag met koue water en maak seker dat die water die onderkant van die blare en enige ander wegkruipplekke dek.
Plantluise: Hierdie klein groen of swart insekte het lang monddele om sap te kan opsuig. Om ontslae te raak van hulle, probeer om die plant met ’n mengsel van louwarm water, ’n lae dosis brandspiritus en skottelgoedseep te spuit. Doen dit saans sodat die son nie die plant verbrand nie.
Vetplant (R49.99) Woolworths
Geraamde pot (R164.95) Stodels
Keramiek-potplantjie (R99.95) Stodels
Laventel (R27.95) Stodels
Pietersiele (R24.99) Woolworths
Tekstuur-pot (vanaf R114.95) Stodels
Plant in glaspot (R239.95) Stodels
Prinsesplant (R39.99) Woolworths